
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2358 

11 Δεκεμβρίου 2007 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση της υτί αριθμ. Δ16/90/11/154/27.3.2007 από¬ 
φασης εγκρίσεως εργασίας νυκτερινής, Κυριακών και 
εξαιρέσιμων ημερών προς συμπλήρωση της υποχρε¬ 
ωτικής φυλάκων - νυκτοφυλάκων έτους 2007. 1 

Τροποποίηση του Οργανισμού Εσωτερικής Υπηρε¬ 
σίας του Δήμου Γλυφάδας. 2 

Σύσταση Δημοτικής Κοινωφελούς Επιχείρησης Δή¬ 
μου Άνοιξης. 3 

Κατανομή συμβάσεων μίσθωσης έργου ατόμων που θα 
απασχοληθούν στο ΚΕΠ του Δήμου Ξυλοκάστρου. 4 
Κατανομή κενών οργανικών θέσεων Ε.Τ.Π. στο ΤΕΙ 

Λάρισας. 5 

ΔΙΟΡΘΩΣΕΙΣ ΣΦΑΛΜΑΤΩΝ 
Διόρθωση σφάλματος στην υπ’ αριθμ. Φ. 12.1/55889/ 

Β3/13.8.2007 υπουργική απόφαση. 6 

Διόρθωση σφάλματος στην υπ’ αριθμ. 50485/14.11.2007 
απόφαση της Υφυπουργού Απασχόλησης και Κοι¬ 
νωνικής Προστασίας. 7 


Διόρθωση σφάλματος στην υπ’ αριθμ. ΔΙΣΑ/8590/ 
Π10/1/612/ν. 2601/98/16.11.2007 περίληψη απόφα¬ 
σης του Γενικού Γραμματέα Περιφέρειας Κρή¬ 
της περί ολοκλήρωσης, οριστικοποίησης κόστους 
και έναρξης της παραγωγικής λειτουργίας επέν¬ 
δυσης της εταιρείας Επενδύσεις Ξύλου ΑΒΕΕ στις 


διατάξεις του ν. 2601/1998, όπως ισχύει. 8 

Διόρθωση σφάλματος στην υπ’ αριθμ. 3209/8.8.2007 
απόφαση του Νομάρχη Ηρακλείου. 9 


ΑΠΟΦΑΣΕΙ Σ 

Αριθμ. Δ16/02/606/Φ.Υπερ (1) 


Τροποποίηση της υπ’ αριθμ. Δ16/90/11/154/27.3.2007 από¬ 
φασης εγκρίσεως εργασίας νυκτερινής, Κυριακών και 
εξαιρέσιμων ημερών προς συμπλήρωση της υποχρε¬ 
ωτικής φυλάκων - νυκτοφυλάκων έτους 2007. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 


297/Α'/23.12.2003) «Μισθολογικές ρυθμίσεις λειτουργών 
και υπαλλήλων του Δημοσίου και άλλες διατάξεις». 

2. Την ανάγκη εργασίας νυκτερινής, Κυριακών και 
εξαιρέσιμων ημερών προς συμπλήρωση της υποχρε¬ 
ωτικής, των φυλάκων - νυκτοφυλάκων, που υπηρετούν 
στην ΚΕΔΕ. 

3. Το γεγονός ότι από την εφαρμογή της απόφασης 
αυτής προκαλείται δαπάνη 1.400 € που θα καλυφθεί 
από τις εγκεκριμένες πιστώσεις σε βάρος του τακτικού 
προϋπολογισμού της ΓΓΔΕ έτους 2007 καε 0512 (κωδι¬ 
κός φορέα 31120), αποφασίζουμε: 

Τροποποιούμε την υπ’ αριθμ. Δ16/90/11/154/27.3.2007 
απόφαση (ΦΕΚ 582/Β'/23.4.2007) και εγκρίνουμε συμπλη¬ 
ρωματική πίστωση για εργασία νυκτερινή, Κυριακών και 
εξαιρέσιμων ημερών προς συμπλήρωση της υποχρεω¬ 
τικής φυλάκων - νυκτοφυλάκων ως κατωτέρω: 

Δ/νση Κεντρικού Εργαστηρίου Δημ.Έργων (Δ14) 

Φύλακες-νυκτοφύλακες του κτιριακού συγκροτήματος 
της Δ/νσης ΚΕΔΕ. 

Μόνιμο προσωπικό 

5 υπάλληλοι 7.800 ώρες, 23.000 €. 

Συμπληρωματική πίστωση 1.400 €, 500 ώρες, για 1 
ακόμα υπάλληλο, 

και συνολική πίστωση 24.400 € και 8.300 ώρες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 2007 

Ο ΥΠΟΥΡΓΟΣ 

Γ. ΣΟΥΦΛΙΑΣ 
-♦- 

Αριθμ. 38384 (2) 

Τροποποίηση του Οργανισμού Εσωτερικής Υπηρεσίας 
του Δήμου Γλυφάδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του αρθ. 8 του ν. 2503/1997. 

2. Τις σχετικές διατάξεις του Δ.Κ.Κ. (ν. 3463/2006) 

3. Τις διατάξεις του άρθρου 10 του ν. 3584/2007. 

4. Την υπ’ αριθμ. 214/2007 απόφαση του Δημοτικού 
Συμβουλίου του Δήμου Γλυφάδας περί τροποποίησης 
του Οργανισμού Εσωτερικής Υπηρεσίας αυτού. 

5. Τη σύμφωνη γνωμοδότηση του οικείου Υπηρεσιακού 
Συμβουλίου που διατυπώθηκε στο 16/2007 πρακτικό του. 

6. Την υπ’ αριθμ. οικ. 16978/2003 απόφαση Γενικού 
Γραμματέα Περιφέρειας Αττικής περί μεταβίβασης αρ¬ 
μοδιοτήτων. (Φ.Ε.Κ. 1693/18.11.2003), αποφασίζουμε: 

Εγκρίνεται η υπ’ αριθμ. 214/2007 απόφαση του Δημο¬ 
τικού Συμβουλίου του Δήμου Γλυφάδας περί μερικής 
τροποποίησης του Οργανισμού Εσωτερικής Υπηρεσίας 
ως εξής: 

Σύμφωνα με τις διατάξεις του άρθρου 162 του ν. 
3584/2007, σε Δήμο που είναι πρωτεύουσα Νομού ή έχει 
πληθυσμό πάνω από είκοσι χιλιάδες κατοίκους, μπορεί 
να συνιστάται θέση μετακλητού ιδιαίτερου γραμματέα 
του Δημάρχου. Σημειώνεται ότι ο πληθυσμός του Δή¬ 
μου μας κατά την τελευταία απογραφή ανέρχεται σε 
80.409 κατοίκους. 

Συστήνεται επομένως μία [1] θέση μετακλητού ιδιαί¬ 
τερου γραμματέα. 

Στον ισχύοντα Οργανισμό Εσωτερικής Υπηρεσίας του 
Δήμου μας υφίστανται τρεις (3) θέσεις Ειδικών Συμβού¬ 
λων - Ειδικού Συνεργάτη. 

Επειδή σύμφωνα με τις διατάξεις του αρ. 163 του ν. 
3584/2007 οι πιο πάνω θέσεις συνιστώνται κατά ίσο αριθ¬ 
μό με τις θέσεις των αντιδημάρχων και σε συνδυασμό 
με τις όμοιες του αρ. 21 του ν. 3274/2004, με τις οποίες 
αντικαταστάθηκε το αρ. 115 του π.δ. 410/1995 και όπου 
μεταξύ των άλλων ορίζεται ότι σε δήμους που έχουν πλη¬ 
θυσμό από σαράντα χιλιάδες ένα έως και εκατό χιλιάδες 
κατοίκους, ορίζονται πέντε (5) αντιδήμαρχοι. 

Αυξάνεται ο αριθμός των θέσεων Ειδικών Συμβούλων 
- Ειδικού Συνεργάτη κατά δύο (2) θέσεις. 

ΕΙΔΙΚΟΙ ΣΥΜΒΟΥΛΟΙ - ΕΙΔΙΚΟΙ ΣΥΝΕΡΓΑΤΕΣ 

ΠΕΝΤΕ (5) θέσεις Ειδικών Συμβούλων ή Ειδικών Συ¬ 
νεργατών 

Για την στελέχωση των οικονομικών υπηρεσιών του 
Δήμου για την εφαρμογή του διπλογραφικού συστή¬ 
ματος και σύμφωνα με τις διατάξεις του αρ. 22 παρ. 1 
του ν. 3051/2002, συστάθηκε και έχει ήδη καλυφθεί μία 
[1] θέση Κλάδου ΠΕ Οικονομικού - Λογιστικού, θέση η 
οποία πρέπει να εμφανισθεί στον Ο.Ε.Υ., κατά την πρώτη 
τροποποίησή του. 

ΚΛΑΔΟΣ ΠΕ ΟΙΚΟΝΟΜΙΚΟΥ - ΛΟΓΙΣΤΙΚΟΥ 

ΜΙΑ (1) ΘΕΣΗ 

Στο Τμήμα Διοίκησης της Δ/νσης Διοικητικού, συστή- 
νεται Γραφείο Εξυπηρέτησης Αλλοδαπών με τις εξής 
αρμοδιότητες: 

ΓΡΑΦΕΙΟ ΕΞΥΠΗΡΕΤΗΣΗΣ ΑΛΛΟΔΑΠΩΝ 

1. Πληροφορεί τους αλλοδαπούς που κατοικούν στα 
όρια του Δήμου σχετικά με τα δικαιολογητικά που απαι¬ 
τούνται για την έκδοση ή ανανέωση άδειας παραμονής 
κατά κατηγορία, σύμφωνα με την ισχύουσα νομοθεσία. 

2. Ελέγχει και παραλαμβάνει αιτήσεις με τα προβλε- 
πόμενα κατά περίπτωση δικαιολογητικά για έκδοση ή 
ανανέωση άδειας παραμονής. 

3. Διαβιβάζει τις αιτήσεις στην Περιφέρεια για την 
έκδοση άδειας παραμονής. 

4. Παραδίδει στους αλλοδαπούς τις άδειες παραμονής 
και κοινοποιεί τις απορριπτικές αποφάσεις. 

5. Τηρεί πρωτόκολλο εισερχόμενης και εξερχόμενης 
αλληλογραφίας. 

Με τις διατάξεις του π.δ. 23/2002 όπως τροποποιή¬ 
θηκε και συμπληρώθηκε με τις όμοιες των ν. 3013/2002, 
ν. 3274/2004, ν. 3448/2006 και π.δ/τος 135/2006, και οι 
οποίες εξακολουθούν, κατά τις διατάξεις της παρ. 4 του 
άρθρου 271 του ν. 3463/2006, να ισχύουν μέχρι την έκδο¬ 


ση του προεδρικού διατάγματος που προβλέπεται από 
το άρ. 76 παρ. 3β του ίδιου Νόμου, καθορίζονται μεταξύ 
των άλλων και οι αρμοδιότητες του ειδικού ένστολου 
προσωπικού της Δημοτικής Αστυνομίας οι οποίες είναι 
πολλαπλές και διαφορετικού περιεχομένου έτσι ώστε 
να μην μπορούν να ασκηθούν από το υπηρετούν σήμερα 
προσωπικό του Κλάδου ΔΕ 23 που ανέρχεται σε έντεκα 
[11] υπαλλήλους οι δε προβλεπόμενες στον Ο.Ε.Υ. θέσεις 
ανέρχονται σε είκοσι πέντε (25). 

Γ ια την αποτελεσματική άσκηση των αρμοδιοτήτων 
της υπηρεσίας αυτής και σύμφωνα πάντα με τις διατά¬ 
ξεις του π.δ. 23/2002, η Δημοτική Αστυνομία οργανώνε¬ 
ται σε επίπεδο Διεύθυνσης, με δύο (2) τμήματα: 

α] Τμήμα ελέγχου κυκλοφορίας και στάθμευσης οχη¬ 
μάτων - καταστημάτων υγειονομικού ενδιαφέροντος και 
λοιπών επιχειρήσεων και 

β] Τμήμα προστασίας περιβάλλοντος, εφαρμογής 
Γενικού Οικοδομικού Κανονισμού - Καθαριότητας και 
χρήσης κοινόχρηστων χώρων. 

Στελεχώνεται δε, πέραν των είκοσι πέντε (25) θέσεων 
Κλάδου ΔΕ 23 που προβλέπονται στον ισχύοντα Ο.Ε.Υ. 
με: Οκτώ (8) θέσεις ΠΕ 23 και Οκτώ (8) θέσεις ΤΕ 23 [Το 
ειδικό ένστολο προσωπικό των κλάδων ΠΕ 23 και ΤΕ 
23 δεν πρέπει να είναι κατώτερο του ’μ του συνολικού 
αριθμού των υπηρετούντων στη Δημοτική Αστυνομία 
- παρ. 4 αρ. 1 π.δ. 23/2002] και πέντε (5) θέσεις ΔΕ 23. 
Επίσης συστήνεται και μία (1) θέση ΤΕ 11 Εποπτών Δη¬ 
μόσιας Υγείας, μία (1) θέση ΔΕ 1 Διοικητικού και μία (1) 
θέση ΔΕ 38 Χειριστών Η/Υ. 

Η Δ/νση Δημοτικής Αστυνομίας διορθώνεται ως 
εξής: 

ΔΙΕΥΘΥΝΣΗ ΔΗΜΟΤΙΚΗΣ ΑΣΤΥΝΟΜΙΑΣ 
ΔΙΕΥΘΥΝΤΗΣ 

* Γ ραφείο Προϊσταμένου Διεύθυνσης 
Α. ΤΜΗΜΑ ΔΙΟΙΚΗΤΙΚΗΣ ΥΠΟΣΤΗΡΙΞΗΣ 
Β.ΤΜΗΜΑ ΕΛΕΧΟΥ ΚΥΚΛΟΦΟΡΙΑΣ ΚΑΙ ΣΤΑΘΜΕΥΣΗΣ 
ΟΧΗΜΑΤΩΝ / ΚΑΤΑΣΤΗΜΑΤΩΝ ΥΓΕΙΟΝΟΜΙΚΟΥ ΕΝΔΙ¬ 
ΑΦΕΡΟΝΤΟΣ ΚΑΙ ΛΟΙΠΩΝ ΕΠΙΧΕΙΡΗΣΕΩΝ. 

1. Γραφείο Ελέγχου Κυκλοφορίας και Στάθμευσης 
οχημάτων 

2. Γραφείο Ελέχου Καταστημάτων Υγειονομικού Εν¬ 
διαφέροντος και λοιπών επιχειρήσεων. 

Γ. ΤΜΗΜΑ ΠΡΟΣΤΑΣΙΑΣ ΠΕΡΙΒΑΛΛΟΝΤΟΣ /ΕΦΑΡΜΟ¬ 
ΓΗΣ ΓΕΝΙΚΟΥ ΟΙΚΟΔΟΜΙΚΟΥ ΚΑΝΟΝΙΣΜΟΥ /ΚΑΘΑΡΙ¬ 
ΟΤΗΤΑΣ ΚΑΙ ΚΟΙΝΟΧΡΗΣΤΩΝ ΧΩΡΩΝ 

1. Γ ραφείο Προστασίας Περιβάλλοντος / Εφαρμογής 
Γ ενικού Οικοδομικού Κανονισμού 

2. Γ ραφείο Καθαριότητας και Κοινοχρήστων Χώρων 
Οι αρμοδιότητες της Δ/νσης Δημοτικής Αστυνομίας 

καθορίζονται ως εξής: 

ΔΙΕΥΘΥΝΣΗ ΔΗΜΟΤΙΚΗΣ ΑΣΤΥΝΟΜΙΑΣ 
α. Γ ραφείο Προϊσταμένου Διεύθυνσης: 

Ο Προϊστάμενος της Διεύθυνσης Δημοτικής Αστυ¬ 
νομίας, είναι υπεύθυνος έναντι του Δημάρχου για την 
αποτελεσματική εκπλήρωση της αποστολής της Υπη¬ 
ρεσίας. 

Προς τον σκοπό αυτό έχει τις ακόλουθες αρμοδιό¬ 
τητες: 

Προγραμματίζει, διευθύνει, συντονίζει, εποπτεύει και 
ελέγχει το έργο του προσωπικού. 

Παρέχει κατευθύνσεις για την εφαρμογή των προ¬ 
γραμμάτων δράσης, θέτει επιμέρους στόχους για την 
υλοποίησή τους, παρακολουθεί την πορεία εφαρμογής 

των μεθόδων και διαδικασιών που προβλέπονται από τις 
ισχύουσες διατάξεις και μεριμνά, ως προς την λειτουρ¬ 
γία των προγραμμάτων και την επίτευξη των στόχων, 
για τις απαραίτητες διορθώσεις και προσαρμογές. 

Μεριμνά και μορφώνει ασφαλή γνώμη για την επαγ¬ 
γελματική επάρκεια, τα προσόντα ή τις αδυναμίες και 
την ικανότητα του προσωπικού ως προς την αποτελε¬ 
σματική εκπλήρωση των καθηκόντων του και φροντίζει 
για την επαγγελματική του επιμόρφωση με θεωρητικές 
διδασκαλίες και πρακτικές ασκήσεις. 

Φροντίζει για την τοποθέτηση του προσωπικού σε 
θέσεις ανάλογα με τις δυνατότητες και τα προσόντα 
του, για την ορθολογική, δίκαιη και αντικειμενική κατα¬ 
νομή της υπηρεσίας. 

Φροντίζει για την διατήρηση σχέσεων καλής επικοι¬ 
νωνίας, συνεργασίας και αμοιβαίας κατανόησης μετα¬ 
ξύ του προσωπικού, καθώς και για την διατήρηση της 
συνοχής της Υπηρεσίας. 

Ενεργεί συναντήσεις του προσωπικού, δίνει κατευθύν¬ 
σεις και οδηγίες αναφορικά με την αποστολή και δράση 
της Υπηρεσίας, βεβαιώνεται για το ηθικό του και ελέγχει 
την εμφάνιση και το κανονικό της στολής του. 

Σε περιπτώσεις σοβαρών αδικημάτων ή συμβάντων που 
ανάγονται στην αρμοδιότητα της Υπηρεσίας, επιλαμβάνεται 
προσωπικά για την αντιμετώπιση της κατάστασης και συ¬ 
ντονίζει όλες τις σχετικές με το ζήτημα αυτό, ενέργειες. 

Μελετά την εισερχόμενη αλληλογραφία, επισημαίνει 
τα ιδιαίτερης σημασίας και επείγουσας φύσης έγγραφα, 
σημειώνει σ'αυτά τις τυχόν παρατηρήσεις και οδηγίες 
του προς τα αρμόδια τμήματα ή γραφεία και ελέγχει 
για την έγκαιρη διεκπεραίωσή τους. 

Είναι υπεύθυνος για το περιεχόμενο κάθε εγγράφου 
που φέρει την υπογραφή του, εκτός αν διαπιστώνεται 
ότι δεν τέθηκαν υπόψη του όλα τα απαραίτητα. 

Ελέγχει το προσωπικό της Δ/νσης, ασκεί την πειθαρ¬ 
χική εξουσία σε περιπτώσεις παραπτωμάτων σύμφωνα 
με τις διατάξεις του ν. 1188/81 όπως ισχύει κάθε φορά 
και εγκρίνει την χορήγηση των αδειών τους. 

Επιλαμβάνεται με τις αρμόδιες υπηρεσίες του Δήμου 
για την καθαριότητα και την καλή εμφάνιση των χώ¬ 
ρων στέγασης της Δ/νσης και προκαλεί την λήψη των 
αναγκαίων μέτρων συντήρησής τους. 

Φροντίζει για τις ενέργειες του οικείου Δήμου για τον 
εφοδιασμό της Υπηρεσίας με το αναγκαίο υλικοτεχνικό 
εξοπλισμό. 

Αναφέρει καθημερινά στον οικείο Δήμαρχο για την 
κατάσταση που επικρατεί στην περιοχή δικαιοδοσίας 
της Δημοτικής Αστυνομίας. 

Συνεργάζεται αρμονικά με τις αρμόδιες κατά περί¬ 
πτωση διοικητικές, δικαστικές και αστυνομικές αρχές 
για την αποτελεσματική εκπλήρωση της αποστολής της 
Δημοτικής Αστυνομίας. 

Ασκεί και κάθε άλλη αρμοδιότητα που προβλέπεται 
από τις ισχύουσες διατάξεις. 

Α.- ΤΜΗΜΑ ΔΙΟΙΚΗΤΙΚΗΣ ΥΠΟΣΤΗΡΙΞΗΣ 

Προγραμματίζει και οργανώνει συσκέψεις μεταξύ των 
προϊσταμένων των Τμημάτων και του Δ/ντή και συ¬ 
νεργάζεται με τις άλλες Δ/νσεις και τις συναρμόδιες 
υπηρεσίες του Υπουργείου Δημόσιας Τάξης. 

Τηρεί τα πεπραγμένα των τμημάτων ανα τρίμηνο, παρέ¬ 
χει πληροφορίες προς τους πολιτικούς προϊσταμένους, τις 
λοιπές Δ/νσεις, τους φορείς της πόλης και τους δημότες. 

Προγραμματίζει τις τακτικές και έκτακτες υπηρεσίες 


με βάρδιες των δημοτικών αστυνομικών και τους συ¬ 
ντονίζει για την αντιμετώπιση καταγγελιών με οχήματα 
-περιπολικά ή πεζές περιπολίες. 

Ασκεί την Γραμματειακή υποστήριξη της Δ/νσης και 
των θεμάτων του προσωπικού της Δημοτικής Αστυνο¬ 
μίας, τηρεί το αρχείο της και αρχειοθετεί κάθε έγγρα¬ 
φο που αφορά αυτήν. Τηρεί βιβλίο Πρωτοκόλλου της 
Δ/νσης και παρακολουθεί και διεκπεραιώνει την σχετική 
αλληλογραφία. Υλοποιεί προγράμματα επιμόρφωσης 
των δημοτικών αστυνομικών σε συνεργασία με το Τμήμα 
Προσωπικού της Δ/νσης Διοικητικού. 

Φροντίζει για τη λειτουργία τηλεφωνικού κέντρου το 
οποίο θα δέχεται καταγγελίες των δημοτών. Χορηγεί βε¬ 
βαιώσεις μονίμου κατοικίας για μεταδημότευση και διεκπε- 
ραιώνει τις υποθέσεις διοικητικής φύσεως. Τηρεί βιβλίο με 
το αρχείο συμβάντων και αναθέτει καθήκοντα προανακρι- 
τικού υπαλλήλου κατά τις διατάξεις του αρ. 34 του ΚΠΔ. 

Συγκεντρώνει τα αιτήματα της Δ/νσης για πρόγραμμα 
προμηθειών, εφαρμόζει τις διατάξεις για τον αναγκαίο 
ιματισμό του προσωπικού (στολές, ημίπαλτα, υποδή¬ 
ματα κ.λπ.) και λοιπών εφοδίων απαραίτητων για την 
εκτέλεση της υπηρεσίας. Μεριμνά για την προμήθεια 
γραφείων, επίπλων, γραφικής ύλης, υπηρεσιακών βι¬ 
βλίων, τηλεφώνων και λοιπών υλικών. Μεριμνά για την 
μίσθωση οικημάτων, συντήρηση αυτών, σε συνεργασία 
με το Τμήμα Δημοτικής Περιουσίας. Φροντίζει για την 
κίνηση οχημάτων (αυτοκινήτων, μοτοσυκλετών κ.λπ.). 

Β.- ΤΜΗΜΑ ΕΛΕΓΧΟΥ ΚΥΚΛΟΦΟΡΙΑΣ ΚΑΙ ΣΤΑΘΜΕΥ¬ 
ΣΗΣ ΟΧΗΜΑΤΩΝ - ΚΑΤΑΣΤΗΜΑΤΩΝ ΥΓΕΙΟΝΟΜΙΚΟΥ 
ΕΝΔΙΑΦΕΡΟΝΤΟΣ ΚΑΙ ΛΟΙΠΩΝ ΕΠΙΧΕΙΡΗΣΕΩΝ 

1] . Γραφείο Ελέγχου Κυκλοφορίας και Στάθμευσης 
οχημάτων. 

Ελέγχει την τήρηση των διατάξεων που αφορούν την 
στάθμευση οχημάτων [άρθρο 34 του ν. 2696/1999 Κ.Ο.Κ. 
(ΦΕΚ 57/Α71999)], [άρθρο 24 του π.δ/τος 410/1995 (ΦΕΚ 
231/Α71995)]. 

Ελέγχει την τήρηση των διατάξεων που αφορούν την 
ρύθμιση της κυκλοφορίας με υποδείξεις και σήματα των 
τροχονόμων [άρθρο 3 του ν. 2696/1999 (ΦΕΚ 57/Α71999)], 
άρθρο 24 π.δ/τος 410/95 (ΦΕΚ 231/Α71995)]. 

Ελέγχει την τήρηση των διατάξεων που αφορούν τις 
εκπομπές ρύπων, θορύβων κλπ. από οχήματα [άρθρο 
15 παρ. 1 του ν. 2696/1999 (ΦΕΚ 57/Α71999)]. 

Ελέγχει την τήρηση των διατάξεων που αφορούν τις 
κάθε είδους κανονιστικές αποφάσεις που εκδίδει το 
Δημοτικό Συμβούλιο καθώς και την επιβολή των πάσης 
φύσεως προστίμων που καθορίζονται με τις κανονιστι¬ 
κές αποφάσεις, που ανάγονται στις αρμοδιότητες του 
γραφείου [άρθρο 37 π.δ/τος 410/1995]. 

2] . Γ ραφείο Ελέγχου Καταστημάτων Υγειονομικού Εν¬ 
διαφέροντος και λοιπών επιχειρήσεων. 

Ελέγχει την τήρηση των διατάξεων που αφορούν την 
λειτουργία των πάσης φύσεως επιτηδευμάτων και επαγ¬ 
γελμάτων [άρθρο 24 π.δ/τος 410/1995]. 

Ελέγχει την τήρηση των διατάξεων που αφορούν την 
λειτουργία όλων των καταστημάτων και επιχειρήσεων, οι 
όροι λειτουργίας των οποίων καθορίζονται από υγειονομι¬ 
κές διατάξεις και ασκεί τον υγειονομικό έλεγχο αυτών. 

Ελέγχει την τήρηση των διατάξεων που αφορούν την 
εγκατάσταση και λειτουργία θεάτρων, κινηματογράφων 
και παρεμφερών επιχειρήσεων που προβλέπονται από 
τους α.ν. 445/1937 (ΦΕΚ 22/Α') και 446/1937 (ΦΕΚ 23/Α') 
[άρθρο 24 π.δ/τος 410/1995]. 

Ελέγχει την τήρηση των διατάξεων που αφορούν την λει¬ 
τουργία μουσικής σε δημόσια κέντρα, ύστερα από σχετική 
άδεια όπως προβλέπεται από αστυνομικές διατάξεις και 
χορηγούνται σύμφωνα με την υτί αριθμ. Α5/300/1985 υγειο¬ 
νομική διάταξη (ΦΕΚ Β'/593) [άρθρο 24 π.δ/τος 410/1995], 

Ελέγχει την τήρηση των διατάξεων που αφορούν την 
εγκατάσταση και λειτουργία ψυχαγωγικών παιδιών, 
που προβλέπονται από αστυνομικές διατάξεις και δεν 
υπάγονται στις διατάξεις του ν. 2000/1991 (ΦΕΚ 206/Α') 
[άρθρο 24 π.δ/τος 410/1995], 

Ελέγχει την τήρηση των διατάξεων που αφορούν την 
λειτουργία των καταστημάτων και επιχειρήσεων υγει¬ 
ονομικού ενδιαφέροντος, θεάτρων, κινηματογράφων, 
ψυχαγωγικών παιδιών, εκμίσθωσης μοτοποδηλάτων 
[α.ν. 2520/1940 (ΦΕΚ 273/Α') ν. 2323/1995 (ΦΕΚ 145/Α'), 
π.δ. 180/1979 (ΦΕΚ 175/Α'), όπως ισχύει, υγειονομικές και 
αστυνομικές διατάξεις. 

Ελέγχει την τήρηση των διατάξεων για το ωράριο λει¬ 
τουργίας των κέντρων διασκέδασης και των συναφών 
καταστημάτων, καθώς και των εμπορικών καταστημά¬ 
των [άρθρα 23, 24 και 46 του ν. 2224/1994 (ΦΕΚ 112/Α'), 
άρθρο 8 του ν. 2207/1994 (ΦΕΚ 65/Α'), άρθρο 14 παρ. 2 
του ν. 2194/1994 (ΦΕΚ 34/Α') και υπ’ αριθμ. 1011/22/19- 
ιβ/1994 (ΦΕΚ 724/Β')] κοινή υπουργική απόφαση, όπως 
τροποποιήθηκε με την υπ’ αριθμ. 1011/22/19-κθ'/1995 (ΦΕΚ 
1055Β')] κοινή υπουργική απόφαση. 

Ελέγχει τις επιχειρήσεις τουριστικού ενδιαφέροντος, 
σχετικά με την εφαρμογή της τουριστικής νομοθεσία 
[βεβαίωση παραβάσεων, εκτέλεση διοικητικών κυρώσεων 
κ.λπ.] [ν. 393/1976 (ΦΕΚ 199/Α'), ν. 2160/1993 (ΦΕΚ 118)]. 

Ελέγχει την τήρηση των διατάξεων που αφορούν τις 
κάθε είδους κανονιστικές αποφάσεις που εκδίδει το 
Δημοτικό Συμβούλιο καθώς και την επιβολή των πάσης 
φύσεως προστίμων που καθορίζονται με τις κανονιστι¬ 
κές αποφάσεις, που ανάγονται στις αρμοδιότητες του 
γραφείου [άρθρο 37 π.δ/τος 410/1995]. 

Γ.- ΤΜΗΜΑ ΠΡΟΣΤΑΣΙΑΣ ΠΕΡΙΒΑΛΛΟΝΤΟΣ - ΕΦΑΡ¬ 
ΜΟΓΗΣ ΓΕΝΙΚΟΥ ΟΙΚΟΔΟΜΙΚΟΥ ΚΑΝΟΝΙΣΜΟΥ-ΚΑΘΑ- 
ΡΙΟΤΗΤΑΣ ΚΑΙ ΚΟΙΝΟΧΡΗΣΤΩΝ ΧΩΡΩΝ. 

1]. Γ ραφείο Προστασίας Περιβάλλοντος - Εφαρμογής 
Γ ενικού Οικοδομικού Κανονισμού 

Ελέγχει την τήρηση των διατάξεων που αφορούν την 
αλιεία στα εσωτερικά ύδατα [λιμνοθάλασσες, λίμνες, 
ιχθυοτροφεία, ποταμοί] [β.δ. 866/1966 (ΦΕΚ 160/Α') ν.δ. 
420/1970 (ΦΕΚ 27/Α') ν. 2040/1992 (ΦΕΚ 7Ο/Α') και άρθρο 
8 ν. 2332/1995 (ΦΕΚ 181/Α'). 

Ελέγχει την εφαρμογή και τήρηση των διατάξεων που 
αφορούν τους χώρους εγκατάστασης πλανόδιων νομά¬ 
δων [υγειονομική διάταξη Α5/696/1983 (ΦΕΚ 243/Β')]. 

Ελέγχει την τήρηση των διατάξεων για την προστασία 
του αστικού και περιαστικού πρασίνου. 

Ελέγχει την τήρηση των διατάξεων του Γ ενικού Οικοδο¬ 
μικού Κανονισμού και των διατάξεων για τις επικίνδυνες 
οικοδομές [ν. 1577/1985 (ΦΕΚ 21 Ο/Α'), ν. 651/1977 (ΦΕΚ 207/Α'), ν. 
1647/1986 (ΦΕΚ 141/Α') και π.δ. της 13.4.1929 (ΦΕΚ 153/Α') και άρ. 
27 παρ. 3 του Γ ενικού Οικοδομικού Κανονισμού ν. 1577/1985 
(ΦΕΚ 21 Ο/Α')], [άρ. 24 π.δ/τος 410/95 (ΦΕΚ 231/Α')]. 

Ελέγχει την τήρηση των διατάξεων για την επίβλεψη 
εφαρμογής διακοπής εργασιών λόγω έλλειψης μέτρων 
ασφαλείας και υγιεινής [άρθρο 116 του π.δ. 1073/1981 
(ΦΕΚ 26Ο/Α'). 

Αφαιρεί άδειες οικοδομής για ασφαλιστικές εισφορές 
[άρθρο 41 παρ. 2 Κανονισμού Ασφάλισης Ι.Κ.Α (ΦΕΚ 816/ 


Β'/1965)] όπως αντικαταστάθηκε με την παρ. 3 ΑΥΚΥ Φ 
21/21/1473/1972 (ΦΕΚ 324/Β')], 

Ελέγχει την τήρηση των διατάξεων που αφορούν τις 
κάθε είδους κανονιστικές αποφάσεις που εκδίδει το 
Δημοτικό Συμβούλιο καθώς και την επιβολή των πάσης 
φύσεως προστίμων που καθορίζονται με τις κανονιστι¬ 
κές αποφάσεις, που ανάγονται στις αρμοδιότητες του 
γραφείου [άρθρο 37 π.δ/τος 410/1995], 

2]. Γ ραφείο Καθαριότητας και κοινοχρήστων χώρων 

Ελέγχει την τήρηση των διατάξεων που αφορούν την 
καθαριότητα 

Ελέγχει την τήρηση των διατάξεων που αφορούν την λει¬ 
τουργία των εμποροπανήγυρων [άρθρο 24 π.δ. 410/1995]. 

Ελέγχει την τήρηση των διατάξεων που αφορούν την 
δραστηριότητα γενικά των μικροπωλητών και την λει¬ 
τουργία κυλικείων σε κοινόχρηστους χώρους (άλση, 
κήπους κ.λπ.) (άρθρο 24 π.δ. 410/1995). 

Ελέγχει την εφαρμογή των διατάξεων για την κοινή ησυχία, 
την καθαριότητα και αισθητική των πόλεων, την ευκοσμία 
και ευταξία [Αστυνομικές διατάξεις 6/1966 (ΦΕΚ 1028/Β')] και 
3/1996 (ΦΕΚ 15/Β')], άρθρο 17 της υπ’ αριθμ. Υ1β/2000/1995 και 
άρθρο 417/Π.Κ. υγειονομικής διάταξης (ΦΕΚ 343/Β')]. 

Ελέγχει την τήρηση των διατάξεων που αφορούν τις 
υποχρεώσεις αυτών που εκτελούν έργα και εναποθέ¬ 
τουν υλικά και εργαλεία στις οδούς και στο δημοτικό 
δίκτυο, [άρθρο 47 ν. 2696/1999 (ΦΕΚ 57/Α')]. 

Ελέγχει την τήρηση των διατάξεων που αφορούν την κατά¬ 
ληψη κοινόχρηστων χώρων [άρθρο 13 του β.δ. 24-9/20.10.1988 
(ΦΕΚ 17Ί/Α'), όπως αντικαταστάθηκε με το άρθρο 8 του ν. 
1080/1980 (ΦΕΚ 246/Α')., το άρθρο 54 παρ. 4 του ν. 1416/1984 
(ΦΕΚ 18/Α'), το άρθρο 26 παρ. 4 του ν. 1828/1989 (ΦΕΚ 2/Α') 
και το άρθρο 6 εδάφιο τρίτο του ν. 1800/1990 (ΦΕΚ 125/Α'), 
σε συνδυασμό με το άρθρο 458 του Π.Κ. όπως αντικατα- 
στάθηκε με το άρθρο 1 παρ. 12 του ν. 2207/1994 (ΦΕΚ 65/Α'), 
σε συνδυασμό με διατάξεις που αναφέρονται στο υπαίθριο 
εμπόριο χωρίς άδεια επέκτασης καταστημάτων. 

Ελέγχει την τήρηση των διατάξεων που αφορούν το υπαί¬ 
θριο εμπόριο και τις λαϊκές αγορές [ν. 2323/95 (ΦΕΚ 145/Α')] 
απόφαση Υφυπουργού Εμπορίου ΚΙ 2113/1995 (Β' 786) και 
απόφαση του Υπουργού Εμπορίου Α-2 6813/1995 (Β' 1085). 

Ελέγχει την τήρηση των διατάξεων που αφορούν τις 
κάθε είδους κανονιστικές αποφάσεις που εκδίδει το 
Δημοτικό Συμβούλιο καθώς και την επιβολή των πάσης 
φύσεως προστίμων που καθορίζονται με τις κανονιστι¬ 
κές αποφάσεις, που ανάγονται στις αρμοδιότητες του 
γραφείου (άρθρο 37 π.δ/τος 410/1995). 

ΑΣΚΗΣΗ ΤΩΝ ΑΡΜΟΔΙΟΤΗΤΩΝ 

Ως προς τον ειδικότερο τρόπο άσκησης αρμοδιοτή¬ 
των ρυθμίζονται τα εξής, επι μέρους, θέματα: 

Α) Ο έλεγχος για την καθαριότητα εκτείνεται σε όλους 
τους δημόσιους, δημοτικούς, κοινοτικούς και κοινόχρη¬ 
στους χώρους και σε τόπους αγοράς. 

Για την άσκηση της αρμοδιότητας αυτής, εφαρμόζο¬ 
νται οι διατάξεις του ν.δ. 805/1971 (Α1) και του άρθρου 
26 παρ. 1 του ν. 1080/1980 (Α' 246). 

Β) Ο έλεγχος για την στάθμευση των πάσης φύσεως οχη¬ 
μάτων, εκτείνεται τόσο στους χώρους ελεγχόμενης στάθ¬ 
μευσης (παρκόμετρα) όσο και σε χώρους εκτός αυτών. 

Για την άσκηση της αρμοδιότητας αυτής, εφαρμόζο¬ 
νται οι διατάξεις του άρθρου 26 παρ. 1 του ν. 1080/1980 
και των άρθρων 104 και 105 του ν. 2696/1999 (Α' 57). 

Γ) Γ ια τον έλεγχο της οικοδόμησης, το προσωπικό της 
Δημοτικής Αστυνομίας δικαιούται να εισέρχεται σε αυλές, 

ανεγειρόμενες οικοδομές και πόσης φύσεως κτίσματα, σύμ¬ 
φωνα με τις ισχύουσες διατάξεις και να ελέγξει την ύπαρξη 
άδειας οικοδόμησης σε ισχύ, την αναγραφή του αριθμού 
της, την τήρηση των όρων της καθώς και την ύπαρξη και 
τήρηση των όρων κάθε άλλής σχετικής άδειας. 

Δ) Ο έλεγχος της αποχέτευσης περιλαμβάνει και 
την παρεμπόδιση επιχωμάτωσης ή δόμησης της φυσι¬ 
κής ροής των χειμάρρων, τον έλεγχο των νερών που 
χύνονται στους χειμάρρους και ποταμούς για να μην 
περιέχουν λύματα βιομηχανικών και βιοτεχνικών επι¬ 
χειρήσεων, ή οικιών, τον έλεγχο για παράνομες συν¬ 
δέσεις ακινήτων με υδροφόρους αγωγούς ή αγωγούς 
των ακάθαρτων ή βρόχινων νερών ως και παράνομες 
επεκτάσεις των αγωγών αυτών. 

Για τον έλεγχο αυτό το προσωπικό της Δημοτικής Αστυ¬ 
νομίας δικαιούται να εισέρχεται σε αυλές και οικήματα 
πάσης φύσεως, σύμφωνα με τις ισχύουσες διατάξεις. 

Ε) Ο έλεγχος για την μόλυνση του περιβάλλοντος 
εκτείνεται σε κάθε πηγή και αιτία παροδική ή μόνιμη 
που προκαλεί ρύπανση ή μόλυνση στο φυσικό περιβάλ¬ 
λον (γη, αέρα, ποτάμια, λίμνες, θάλασσες κ.λπ.). Στον 
έλεγχο υπόκεινται και οι εστίες καύσεως πάσης φύσεως 
κτιρίων (οικίες, ξενοδοχεία, καταστήματα, νοσοκομεία, 
βιοτεχνίες, βιομηχανίες κ.λπ. ως και η ηχορύπανση. 

Ο έλεγχος για την μόλυνση του περιβάλλοντος περι¬ 
λαμβάνει και την ρύπανση από οσμές, από εγκατάλειψη 
στερεών αντικειμένων ή υπολειμμάτων σε δημόσιους 
και ιδιωτικούς χώρους που δημιουργούνται από κάθε 
είδους δραστηριότητα. 

Στ) Η προστασία του υπόγειου υδατικού δυναμικού περι¬ 
λαμβάνει και τον έλεγχο για την πρόληψη παράνομου ανοίγ¬ 
ματος πηγαδιών και εκτέλεση γεωτρήσεων, τον έλεγχο της 
υπεράντλησης που δημιουργεί κινδύνους εξάντλησης και 
ελάττωσης του υπόγειου υδατικού δυναμικού, τον έλεγχο 
της παράνομης πώλησης, διάθεσης, μεταφοράς ή αλλαγής 
χρήσεως των, την προστασία από την ρύπανση και μόλυνση 
τόσο των υπόγειων όσο και των επιφανειακών νερών. 

ΕΠΙΛΟΓΗ ΠΡΟΪΣΤΑΜΕΝΩΝ 

Ως Προϊστάμενοι της Δ/νσης Δημοτικής Αστυνομίας 
θα επιλέγονται και θα τοποθετούνται σύμφωνα με τις 
διατάξεις του άρ. 36 του ν. 2190/1990 υπάλληλοι από 
κατηγορίες και κλάδους όπως αναλυτικά ορίζονται: 

1. Προϊστάμενος της Δ/νσης Δημοτικής Αστυνομίας 
επιλέγεται από τους κλάδους ΠΕ 23 και σε έλλειψη ΤΕ 
23 και σε έλλειψη, ΔΕ 23. 

2. Προϊστάμενος του Τμήματος Διοικητικής Υποστήρι¬ 
ξης επιλέγεται από τους Κλάδους ΠΕΙ ή ΤΕ 17 ή ΔΕ 1. 

3. Προϊστάμενοι του Τμήματος Ελέγχου Κυκλοφορίας 
και Στάθμευσης οχημάτων / Καταστημάτων υγειονομικού 
ενδιαφέροντος και λοιπών επιχειρήσεων, και του Τμήματος 
Προστασίας Περιβάλλοντος / Εφαρμογής Γ ενικού Οικοδομι¬ 
κού Κανονισμού/ Καθαριότητας και Κοινοχρήστων Χώρων, 
επιλέγονται από τους Κλάδους ΠΕ 23 ή ΤΕ 23 ή ΔΕ 23. 

Μετά την υπαγωγή τους στις διατάξεις του π.δ. 164/2004, 
δέκα έξι (16) φύλακες σχολικών κτιρίων κατετάγησαν σε 
συσταθείσες θέσεις Ι.Δ. αορίστου χρόνου και επομένως 
οι θέσεις αυτές πρέπει να εμφανισθούν στον Ο.Ε.Υ. 

Επίσης για την αντιμετώπιση των αναγκών φύλαξης όλων 
των σχολικών κτιρίων, προτείνεται η σύσταση δέκα πέντε 
(15) θέσεων ΔΕ Εποπτών φυλάκων σχολικών κτιρίων. 

Τα καθήκοντα των φυλάκων σχολικών κτιρίων είναι 
τα εξής: 


Ο Φύλακας σχολικών κτιρίων πρέπει να καθιστά την 
παρουσία του εμφανή, να επιτηρεί την καλή κατάστα¬ 
ση των κτιριακών εγκαταστάσεων και των υπαίθριων 
χώρων του σχολείου. 

Ελέγχει την είσοδο εξωσχολικών ατόμων σε χώρους 
του σχολείου. Διαπιστώνει την καλή λειτουργία του 
φωτισμού, των υδραυλικών και λοιπών εγκαταστάσεων 
του σχολείου. Επιβλέπει την ασφάλιση των χώρων του 
σχολείου και ενημερώνει αμέσως για οποιοδήποτε συμ¬ 
βάν τον Δ/ντή του σχολείου, την αρμόδια υπηρεσία του 
Δήμου και την καθ'ύλη αρμόδια Υπηρεσία (π.χ. οικεία 
Αστυνομική Αρχή, Πυροσβεστική, Δ.Ε.Η. κ.λπ.). 

Μεριμνά για την διατήρηση της καλής κατάστασης των 
σχολικών κτιρίων και των γύρω υπαίθριων κοινόχρηστων χώ¬ 
ρων του από φθορές με στόχο την διασφάλιση των κατάλ¬ 
ληλων συνθηκών για την ομαλή λειτουργία των σχολείων. 

Συμπληρώνει και υπογράφει το δελτίο συμβάντων. 
Κατά την διάρκεια της υπηρεσίας του οφείλει να μην 
απομακρύνεται από τον χώρο του σχολείου και να περί¬ 
πολοί στο σύνολο αυτού. Σε περίπτωση που η υπηρεσία 
είναι σε όμορο - γειτνιάζοντα σχολικά κτίρια, θα έχει 
την επίβλεψη και των δύο. 

ΟΙΚΟΝΟΜΙΚΕΣ ΠΡΟΫΠΟΘΕΣΕΙΣ 

Κατά τις διατάξεις του αρ. 10 του ν. 3584/2007, τίθε¬ 
νται οικονομικές προϋποθέσεις για την σύσταση νέων 
θέσεων σύμφωνα με τις οποίες για την σύσταση κάθε 
νέας τακτικής θέσης θα πρέπει ο μέσος όρος των τα¬ 
κτικών εσόδων των δύο τελευταίων χρόνων κάθε Ο.Τ.Α., 
να είναι διπλάσιος του ποσού στο οποίο ανέρχεται η 
ετήσια δαπάνη του βασικού μισθού του καταληκτικού 
μισθολογικού κλιμακίου των προτεινομένων θέσεων, 
πολλαπλασιαζομένης της δαπάνης αυτής επι δύο (2). 

Παραθέτουμε πιο κάτω αναλυτικό υπολογισμό της 
ετήσιας δαπάνης των νέων θέσεων: 

ΝΕΕΣ ΘΕΣΕΙΣ 


Κλάδος - 
Ειδικότητα 
Προσωπικού 

Αριθμός 

Νέων 

Θέσεων 

Βασικός 
μισθός Κα¬ 
ταληκτικού 
Κλιυακίου 

Μηνιαία 

Δαπάνη 

Ετήσια 

Δαπάνη 

ΝΕΕΣ ΘΕΣΕΙΣ 


ΙΔΙΑΙΤΕΡΟΣ 

ΓΡΑΜΜΑΤΕΑΣ 

(1) 



25.000,00 

ΔΙΟΙΚΗΤΙΚΟ 

ΠΡΟΣΩΠΙΚΟ 





ΠΕ 23 

[8] 



176.000.00 

ΤΕ 23 

Γ8Ϊ 



176.000.00 

ΤΕ 11 

ί11 



21.000.00 

ΔΕ 1 

ΔΙΟΙΚΗΤΙΚΟΥ 

[1] 



19.000,00 

ΔΕ 23 ΕΙΔ. 
ΠΡΟΣΩΠΙΚΟΥ 

[5] 



95.000,00 

ΔΕ 38 

ΧΕΙΡΙΣΤΩΝ Η/Υ 

[1] 



19.000,00 

ΔΕ ΕΠΟΠΤΩΝ 





ΦΥΛΑΚΩΝ 

ΣΧΟΛΙΚΩΝ 

ΚΤΙΡΙΩΝ 

[15] 



285.000,00 

ΓΕΝΙΚΟ ΣΥΝΟΛΟ ΕΤΗΣΙΑΣ 
ΔΑΠΑΝΗΣ 

ΝΕΩΝ ΘΕΣΕΩΝ 

797.000,00 
X 2 1.594.000,00 


Τα τακτικά έσοδα του έτους 2005 ήταν 28.320.537,60 ευρώ 
Τα τακτικά έσοδα του έτους 2006 ήταν 29.191.538,59 ευρώ 


ΣΥΝΟΛΟ 57.512.076,19 ευρώ 

Δια του 2 

(Μέσος όρος τακτικών εσόδων): 28.756.038,09 ευρώ 

Όπως φαίνεται, το σύνολο της ετήσιας δαπάνης των 
νέων θέσεων πολλαπλασιαζόμενο επι δύο δεν υπερβαί¬ 
νει το μέσο όρο των τακτικών εσόδων των δύο τελευ¬ 
ταίων ετών, επομένως υπάρχει η οικονομική προϋπόθε¬ 
ση για την σύσταση των νέων οργανικών θέσεων. 

Από τις διατάξεις της απόφασης αυτής προκαλείται δαπάνη 
σε βάρος του προϋπολογισμού του Δήμου μας οικον.Έτους 
2007, το ύψος της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Νοεμβρίου 2007 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 08/Δ.Τ.Α./21986 +19059 (3) 

Σύσταση Δημοτικής Κοινωφελούς Επιχείρησης Δήμου 
Άνοιξης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις των άρθρων 252 έως 270 του 
ν. 3463/2006, καθώς και την εγκύκλιο 16 (α.π. οικ. 
10819/22.2.2007) του ΥΠ.ΕΣ.Δ.Δ.Α. 

2. Τις διατάξεις του ν. 2503/1997 «Διοίκηση, Οργάνωση, Στε- 
λέχωση της Περιφέρειας, ρύθμιση θεμάτων για την Τοπική 
αυτοδιοίκηση και άλλες διατάξεις» (ΦΕΚ 107/Α'/30.5.1997). 

3. Τις ρυθμίσεις του άρθρου 90 του κώδικα νομοθεσίας 
για τη Κυβέρνηση & τα Κυβερνητικά Οργανα που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98Α') 
σχετικά με την υποχρέωση αναγραφής κάλυψη δαπάνης 
που συνεπάγεται η έκδοση κάθε κανονιστικής διάταξης. 

4. Τις υπ’ αριθμ. 101/2007 & 116/2007 αποφάσεις του 
Δημοτικού Συμβουλίου του Δήμου Ανοιξης με συνημμένη 
οικονομοτεχνική μελέτη βιωσιμότητας, αποφασίζουμε: 

Συστήνουμε Κοινωφελή Επιχείρηση του Δήμου Άνοι¬ 
ξης με την επωνυμία: «ΚΟΙΝΩΦΕΛΗΣ ΕΠΙΧΕΙΡΗΣΗ ΔΗ¬ 
ΜΟΥ ΑΝΟΙΞΗΣ - Ο ΠΟΛΙΤΗΣ». 

1. Ως ίδιο Νομικό Πρόσωπο Ιδιωτικού Δικαίου, το οποίο 
διέπεται από τις διατάξεις των άρθρων 254 εως 264 και 
268 του Κώδικα Δήμων και Κοινοτήτων (ν. 3463/2006). 

2. Σκοπός της επιχείρησης είναι η ανάληψη δραστη¬ 
ριοτήτων στους ακόλουθους τομείς: 

Η πολιτιστική και αθλητική ανάπτυξη του Δήμου. 

Η τοπική κοινωνική πολιτική προς όφελος των κα¬ 
τοίκων. 

Η εκπόνηση και εφαρμογή προγραμμάτων για την 
νεολαία. 

Η προστασία του φυσικού και ανθρωπογενούς περι¬ 
βάλλοντος. 

Η εκπόνηση και εφαρμογή προγραμμάτων έρευνας 
και τεχνολογίας. 

3. Η επιχείρηση διοικείται από (11) ενδεκαμελές Διοι¬ 
κητικό Συμβούλιο, τα μέλη του οποίου ορίζονται μαζί με 
αναπληρωτές τους από το Δημοτικό Συμβούλιο. 

Από τα μέλη του Διοικητικού Συμβουλίου οι τέσσερις 
(4) θα είναι αιρετοί εκπρόσωποι του Δήμου Ανοιξης 
(από τους οποίους ένας (1) της μειοψηφίας), ένας (1) 
εκπρόσωπος κοινωνικού φορέα του Δήμου, δηλ. του 
Εκκλησιαστικού Συμβουλίου του Ι.Ν Κοίμησης της Θεο¬ 
τόκου Ανοιξης, και τα υπόλοιπα έξη (6) μέλη δημότες η 
κάτοικοι του Δήμου που διαθέτουν εμπειρία η γνώσεις 
σχετικές με τα αντικείμενα της επιχείρησης. 


Όταν οι εργαζόμενοι της Επιχείρησης φθάνουν τα 
είκοσι άτομα, τότε συμμετέχει στο Διοικητικό Συμβούλιο 
ένας (1) εκπρόσωπος τους και μειώνεται αντίστοιχα ο 
αριθμός των δημοτών - κατοίκων, χωρίς αλλαγή της 
συστατικής πράξης. 

Η θητεία του Δ.Σ της Επιχείρησης ακολουθεί την θη¬ 
τεία του Δημοτικού Συμβουλίου. 

Σε κάθε περίπτωση η θητεία λήγει το αργότερο 3 
μήνες μετά την εγκατάσταση του νέου Δ.Σ. 

4. Η διάρκεια της επιχείρησης ορίζεται σε είκοσι (20) 
χρόνια και αρχίζει από την δημοσίευση της κατά τον 
Νόμο πράξης του Γ ενικού Γ ραμματέα της Περιφέρειας 
Αττικής στην Εφημερίδα της Κυβέρνησης. 

5. Η έδρα της επιχείρησης είναι στον Δήμο Ανοιξης. 

6. Ο Δήμος διαθέτει στην Επιχείρηση το χρηματικό 
ποσό των είκοσι (20.000) χιλιάδων ευρώ για το 2007 και 
εκατό (100.000) ευρώ για το 2008, ως αρχικό κεφάλαιο. 

7. Οι πόροι της επιχείρησης θα προέλθουν από: 

α) την χρηματοδότηση του Δήμου με βάση το πρό¬ 
γραμμα δράσης που θα υποβάλλει το Διοικητικό Συμ¬ 
βούλιο της επιχείρησης και θα εγκριθεί από το Δημοτικό 
Συμβούλιο (άρθρο 259 του ΔΚΚ). 

β) την είσπραξη αποζημίωσης από τους αποδέκτες των 
υπηρεσιών της επιχείρησης, το ύψους της οποίας εγκρίνε- 
ται από το Δημοτικό Συμβούλιο (άρθρο 259 του ΔΚΚ), 
γ) τις αναθέσεις οργανισμών και φορέων Τοπικής Αυ¬ 
τοδιοίκησης σύμφωνα με το άρθρο 268 του ΔΚΚ, 
δ) τις επιχορηγήσεις εθνικών και ευρωπαϊκών προ¬ 
γραμμάτων στα οποία θα ενταχθεί, και γενικά κάθε 
είδους επιχορηγήσεις. 

ε) την εκμετάλλευση και αξιοποίηση της περιουσίας της, 
στ) τα έσοδα από την άσκηση των δραστηριοτήτων της, 
ζ) τα δάνεια, 

η) οι κληρονομιές, δωρεές και κάθε άλλη νόμιμη 
πηγή. 

8. Η επιχείρηση λύεται: 

α) με απόφαση του Δημοτικού Συμβουλίου σύμφωνα με 
την διαδικασία που καθορίζεται στο άρθρο 262 του ΔΚΚ, 
β) όταν λήξει, χωρίς να παραταθεί η διάρκεια της 
επιχείρησης, 

γ) σε περίπτωση πτώχευσης της Επιχείρησης. 

Τη λύση της επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκα¬ 
θάριση γίνεται από ορκωτούς ελεγκτές που ορίζονται 
από το Δημοτικό Συμβούλιο. Μετά την εκκαθάριση της 
επιχείρησης, όσα περιουσιακά στοιχεία έχουν απομείνει 
περιέρχονται στον Δήμο Ανοιξης. 

9. συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχείριση 
και η εποπτεία της Επιχείρησης, διέπονται από τις σχετικές 
με τις κοινωφελείς Δημοτικές και Κοινοτικές Επιχειρήσεις, 
διατάξεις του Δημοτικού και Κοινοτικού Κώδικα. 

Ακροτελεύτια διάταξη: 

Από την απόφαση αυτή προκαλείται δαπάνη ύψους 
20.000 ευρώ σε βάρος του ΚΑ 00.7511 του προυπ/σμού 
του Δήμου ο.ε 2007 και 100.000 ευρώ για το έτος 
2008. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γέρακας, 15 Νοεμβρίου 2007 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

Αριθμ. οικ. 13674 (4) 

Κατανομή συμβάσεων μίσθωσης έργου ατόμων που θα 
απασχοληθούν στο ΚΕΠ του Δήμου Ξυλοκάστρου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Το ν. 2503/1997 (ΦΕΚ 107/τ. Α730.5.1997) «Διοίκηση, 
οργάνωση, στελέχωση της Περιφέρειας ρύθμιση θεμά¬ 
των για την τοπική αυτοδιοίκηση και άλλες διατάξεις, 
όπως τροποποιήθηκε και συμπληρώθηκε μεταγενέστε¬ 
ρα». 

2. Τις διατάξεις (α) του άρθρου 6 του ν. 2527/1997 «Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις» (ΦΕΚ 206/Α'/δ.10.1997), (β) του άρ¬ 
θρου 21 του ν. 2190/1994, (γ) των άρθρων 681 κ. επειτ. 
του Αστικού Κώδικα. 

3. Τις διατάξεις του άρθρου 31 παρ. 11 και 12 του 
ν. 3013/2002. 

4. Το νόμο 3260/2004 (ΦΕΚ 151/Α76.8.2004) «Ρυθμίσεις 
του συστήματος προσλήψεων και θεμάτων Δημόσιας 
Διοίκησης και ειδικότερα το άρθρο 15 παρ. 1 όπου ορί¬ 
ζεται ότι «για τις ανάγκες λειτουργίας των Κ.Ε.Π. επιτρέ¬ 
πεται η απασχόληση φυσικών προσώπων με συμβάσεις 
μίσθωσης έργου, για τις οποίες ισχύουν οι κείμενες 
διατάξεις, χωρίς να απαιτούνται οι προϋποθέσεις της 
Π.Υ.Σ. 55/1998». 

5. Το υπ’ αριθμ. ΔΟΛΚΕΠ/Φ 12/13/30943/13.11.2007 έγ¬ 
γραφο του ΥΠ.ΕΣ./Δ/νση Οργάνωσης και Λειτουργίας 
ΚΕΠ, όπως αυτό μας διαβιβάσθηκε με το υπ’ αριθμ. 
19547/20.11.2007 έγγραφο της Περιφέρειας Πελοποννή- 
σου, με το οποίο εγκρίθηκε κατ’ εξαίρεση η νέα σύμβαση 
μίσθωσης έργου σε ένα (1) άτομο στο ΚΕΠ του Δήμου 
για δέκα (10) μήνες, επειδή αντιμετωπίζει πρόβλημα 
λειτουργίας λόγω απουσίας του μοναδικού υπαλλήλου 
τους, με τους επιπλέον όρους: 

α. Κατά την ηλεκτρονική κατάρτιση των συμβάσεων 
ιδιαίτερη προσοχή πρέπει να δοθεί στην συμπλήρωση 
εκείνου του υποδείγματος σύμβασης στο οποίο ανα- 
φέρονται τα νέα στοιχεία των υπό συμπλήρωση πε¬ 
δίων (ηγεσία, τρόπος χρηματοδότησης, μετονομασία 
Υπουργείου). 

β. Σε περίπτωση αποχώρησης, λήξης, παραίτησης, 
διακοπής, κ.λπ. της σύμβασης μίσθωσης έργου, δεν θα 
συναφθεί νέα σύμβαση με νέο άτομο, ΧΩΡΙΣ ΤΗΝ ΠΡΟ¬ 
ΗΓΟΥΜΕΝΗ ΕΝΗΜΕΡΩΣΗ ΚΑΙ ΕΓΚΡΙΣΗ ΤΗΣ ΔΟΛΚΕΠ/ 
ΥΠ.ΕΣ. Σε διαφορετική περίπτωση δε θα γίνει δεκτή η 
νέα σύμβαση αλλά και δε θα χρηματοδοτηθεί. 

γ. Κατά την ηλεκτρονική συμπλήρωση των οικονομικών 
πεδίων της σύμβασης, πρέπει να ληφθεί υπόψη ότι, αρ¬ 
χικές συμβάσεις μίσθωσης έργου οι οποίες συνάπτονται 
μετά την 28.2.2007, σε νεοσύστατα ΚΕΠ, επιχορηγούνται 
αποκλειστικά και για όλο το χρονι-κό διάστημα ισχύος 
των συμβάσεων, από τον τακτικό προϋπολογισμό. 

6. Την από 8.4.2002 Γνωμοδότηση Νομικού Συμβουλίου 
ΚΕΔΚΕ σύμφωνα με την οποία οι συγκεκριμένες εργα¬ 
σίες που περιγράφονται πιο κάτω μπορούν να αποτε¬ 
λόσουν αντικείμενο σύμβασης μίσθωσης έργου χωρίς 
να υποκρύπτεται εξαρτημένη εργασία. 

7. Το γεγονός ότι το έργο που θα παρέχει το εν λόγω 
προσωπικό δεν ανάγεται στον κύκλο των συνήθων κα¬ 
θηκόντων των υπαλλήλων του Δήμου Ξυλοκάστρου. 


8. Τις υπηρεσιακές ανάγκες του Δήμου Ξυλοκάστρου, 
όπως αυτές διαμορφώθηκαν μετά τη δημοσίευση του 
ν. 3013/2002 με το οποίο συστάθηκαν τα Κέντρα Εξυπη¬ 
ρέτησης Πολιτών στους ΟΤΑ α' και β' βαθμού. 

9. Την υπ’ αριθμ. 16974/10.9.2002 απόφαση του Υπουρ¬ 
γού Εσωτερικών με την οποία δόθηκε έναρξη λειτουρ¬ 
γίας του ΚΕΠ Δήμου Ξυλοκάστρου. 

10. Το γεγονός ότι από τις διατάξεις της απόφασης 
αυτής προκαλείται συνολική δαπάνη δέκα χιλιάδων 
(10.000) ευρώ, συμπεριλαμβανομένων τυχόν κρατήσε¬ 
ων και τυχόν Φ.Π.Α. η οποία θα βαρύνει τον κρατικό 
προϋπολογισμό από πιστώσεις που θα μεταβιβασθούν 
από το ΥΠ.ΕΣ, αποφασίζουμε: 

Α. Καθορίζουμε την έγκριση κατ’ εξαίρεση νέας σύμβασης 
μίσθωσης έργου σε ένα (1) άτομο για δέκα (10) μήνες. 

Β. Το φυσικό πρόσωπο στο οποίο θα ανατεθεί το 
έργο πρέπει να έχει: 

1) Πτυχίο ή δίπλωμα της ημεδαπής ή ισότιμο σχολών 
της αλλοδαπής όλων των κλάδων και ειδικοτήτων. 

2) Άριστη γνώση χειρισμού Η/Υ η οποία θα αποδεικνύ- 
εται με την υποβολή υπεύθυνης δήλωσης. 

Γ. Το έργο που θα εκτελέσει ο ανωτέρω αφορά την 
παραγωγική λειτουργία του ΚΕΠ. 

Δ. Το ύψος της αμοιβής ορίζεται σε χίλια (1.000) ευρώ 
μηνιαίως για κάθε ανάδοχο συμπεριλαμβανομένων των 
τυχόν κρατήσεων και τυχόν Φ.Π.Α. 

Ε. Ο Προϊστάμενος του ΚΕΠ θα παρακολουθεί την 
πορεία εκτέλεσης του ανατιθέμενου έργου και θα δίνει 
τις απαραίτητες οδηγίες. 

Για την καταβολή της αμοιβής απαιτείται βεβαίωση 
του Προϊσταμένου για την πληρότητα και την αρτιότητα 
του έργου. 

ΣΤ. Ως τόπος εκτέλεσης του έργου ορίζονται τα γρα¬ 
φεία του Κέντρου Εξυπηρέτησης Πολιτών του Δήμου 
Ξυλοκάστρου στο Ξυλόκαστρο. 

Ζ. Ανανέωση ή παράταση των συμβάσεων μίσθωσης 
έργου απαγορεύεται και είναι αυτοδικαίως άκυρη πέραν 
των δέκα (10) μηνών. Το ΙΟμηνο αρχίζει να μετρά από 
την ημέρα υπογραφής της σύμβασης σε συνάρτηση με 
την ημερομηνία αρχής του προσφερομένου έργου από 
τον ανάδοχο. 

Η. Ο ανάδοχος δεν δικαιούνται δώρο Χριστουγέννων 
και Πάσχα καθώς και άδεια και επίδομα αδείας ενώ δεν 
υφίσταται υποχρέωση του εργοδότη για ασφάλιση του 
αναδόχου σε φορέα κύριας ή επικουρικής ασφάλισης. 

Θ. Με την υπογραφείσα σύμβαση μπορούν να καθο- 
ρισθούν και τυχόν αναγκαίοι όροι και κάθε λεπτομέ¬ 
ρεια σχετικά με τα δικαιώματα και τις υποχρεώσεις 
του αναδόχου. 

Απασχόληση του αναδόχου σε έργα ή εργασίες άσχε¬ 
τες με αυτές που περιγράφονται στην απόφαση αυτή 
απαγορεύονται. 

I. Το προς ανάθεση έργο δεν ανάγεται στον κύκλο των 
συνήθων καθηκόντων των υπηρετούντων υπαλλήλων, 
δεν μπορεί να εκτελεστεί από τους υπαλλήλους του Δή¬ 
μου Ξυλοκάστρου λόγω μη διαθεσιμότητας ανθρώπινου 
δυναμικού, δεν καλύπτει πάγιες ανάγκες και δεν υπο¬ 
κρύπτει εξαρτημένη εργασία δεδομένου ότι πρόκειται 
για εργασίες που προκύπτουν από ρυθμίσεις νεοπαγείς 
(ν. 3013/2002). 

Κ. Σε περίπτωση αποχώρησης, παραίτησης, διακοπής 
κ.λπ. της σύμβασης μίσθωσης έργου δε θα συνάπτεται 
νέα σύμβαση με νέο άτομο χωρίς την προηγούμενη 

ενημέρωση και έκκριση της ΔΟΛΚΕΠ/ΥΠ.ΕΣ. Σε διαφο¬ 
ρετική περίπτωση το ΥΠ.ΕΣ. δε θα κάνει δεκτή την νέα 
σύμβαση αλλά και δε θα τη χρηματοδοτήσει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 26 Νοεμβρίου 2007 

Ο Γενικός Γραμματέας Περιφέρειας 

ΝΙΚΟΛΑΟΣ ΑΓΓΕΛΟΠΟΥΛΟΣ 

-♦- 

Αριθμ. 9152 (5) 

Κατανομή κενών οργανικών θέσεων Ε.Τ.Π. 

στο ΤΕΙ Λάρισας. 

Ο ΠΡΟΕΔΡΟΣ ΤΟΥ ΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ ΛΑΡΙΣΑΣ 

Έχοντας υπόψη: 

1) Τις διατάξεις: 

α) της παρ. 7 του άρθρου 15 και του άρθρου 21 του 
ν. 1404/1983 (ΦΕΚ 173 τ. Α'), όπως τροποποιήθηκαν και 
ισχύουν, 

β) του άρθρου 11 παρ. 1-5 του ν. 2817/2000 (ΦΕΚ 78 
τ. Α') και του άρθρου 13 παρ. 32 του ν. 3149/2003 (ΦΕΚ 
141 τ. Α'). 

2) Την υπ’ αριθμ. ΔΙΠΠ/Φ.ΕΓΚΡ. 10/356/13110/16.3.2006 
απόφαση της Επιτροπής του άρθρου 2 παρ. 1 της υπ’ 
αριθμ. 55/1998 Π.Υ.Σ. (ΦΕΚ 252/Α'/12.11.1998). 

3) Την υπ’ αριθμ. 83902β/Ε5/5.10.2007 απόφαση του 
Υπουργού Εθνικής Παιδείας και Θρησκευμάτων. 

4) Την υπ’ αριθμ. 59592/Ε5/23.8.2005 (ΦΕΚ 215/31.8.2005 
τ. ΝΠΔΔ) υπουργική απόφαση, με την οποία διαπιστώ¬ 
θηκε η εκλογή του Προέδρου & Αντιπροέδρων του 
ΤΕΙ/Λ. 

5) Την υπ’ αριθμ. 319/25.10.2007 σύμφωνη γνώμη του 
Συμβουλίου του ΤΕΙ Λάρισας, κατανέμουμε τις τρεις (3) 
κενές οργανικές θέσεις Ε.Τ.Π. που διατέθηκαν στο'Ιδρυ- 
μα μας με την υπ’ αριθμ. 83902β,π.ε./Ε5/5.10.2007 απόφα¬ 
ση του Υπουργού Εθνικής Παιδείας και Θρησκευμάτων 
στα κάτωθι τμήματα των Σχολών και του Παραρτήματος 
Καρδίτσας του Ιδρύματος μας: 

ΣΧΟΛΗ ΤΕΧΝΟΛΟΓΙΑΣ ΓΕΩΠΟΝΙΑΣ (ΣΤΕΓ) Τμήμα Φυ¬ 
τικής Παραγωγής: θέση μία (1) 

ΣΧΟΛΗ ΤΕΧΝΟΛΟΓΙΚΩΝ ΕΦΑΡΜΟΓΩΝ (ΣΤΕΦ) 

Τμήμα Μηχανολογίας: θέση μια (1) 

ΠΑΡΑΡΤΗΜΑ ΚΑΡΔΙΤΣΑΣ 

Τμήμα Σχεδιασμού και Τεχνολογίας Ξύλου και Επί¬ 
πλου: θέση μια (1). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 20 Νοεμβρίου 2007 

Ο Πρόεδρος 
ΙΩΑΝΝΗΣ ΚΟΚΚΟΡΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην υπ’ αριθμ. Φ. 12.1/55889/Β3/13.8.2007 υπουργική 
απόφαση, που δημοσιεύθηκε στο ΦΕΚ 1465/Β'/2007, στο 


α/α 183 της σελίδας 21419 των εκδόσεων ΚΑΠΟΛΑ ΚΩΝ. 
ΠΑΓΩΝΑ ΕΚΔΟΣΕΙΣ - ΕΚΘΕΣΕΙΣ - ΜΕΛΕΤΕΣ επιμέλεια 
ΚΟΥΖΕΛΗΣ Γ. με τίτλο συγγράμματος ΕΠΙΣΤΗΜΟΛΟΓΙΑ 
ΚΕΙΜΕΝΑ αντί του εσφαλμένου ακαδημαϊκού έτους 2006- 
2007 τίθεται το σωστό ακαδημαϊκό έτος 2005-2006. 

Η Προϊσταμένη του Τμήματος Φοιτητικής Μέριμνας 

ΛΙΝΑ ΨΑΡΡΑ 

-♦- 

(7) 

Στην υπ’ αριθμ. 50485/14.11.2007 απόφαση της Υφυ¬ 
πουργού Απασχόλησης και Κοινωνικής Προστασίας, ΦΕΚ 
2250/Β'/23.11.07, γίνονται οι παρακάτω διορθώσεις: 

α) στη σελίδα 30989 του προαναφερομένου ΦΕΚ και 
στην 1η στήλη στην 3η απόφαση στα περιεχόμενα αντί 
του εσφαλμένου «του 1ου εκλογικού τους συνεδρίου» 
τίθεται το ορθό «του συνεδρίου της». 

β) στη σελίδα 30990 στη 2η στήλη στην επικεφαλίδα 
της απόφασης αντί του εσφαλμένου «του 1ου εκλογικού 
τους συνεδρίου» τίθεται το ορθό «του συνεδρίου της». 

γ) στη σελίδα 30990 στη 2η στήλη και στη προτελευ¬ 
ταία παράγραφο αντί του εσφαλμένου «του 1ου εκλο¬ 
γικού της συνεδρίου έτους 2006» τίθεται το ορθό «του 
συνεδρίου της, έτους 2006». 

Ο Προϊστάμενος της Διεύθυνσης 
ΔΗΜΗΤΡΙΟΣ ΕΥΣΤΑΘΙΟΥ 

-♦- 

(δ) 

Στο ΦΕΚ/2261/27.11.2007 τ. Β' έχει δημοσιευθεί η υπ’ 
αριθμ. ΔΙΣΑ/8590/Π10/1/612/ν. 2601/1998/16.11.2007 περί¬ 
ληψη απόφασης του Γενικού Γραμματέα Περιφέρειας 
Κρήτης περί ολοκλήρωσης, οριστικοποίησης κόστους 
και έναρξης της παραγωγικής λειτουργίας επένδυσης 
της εταιρείας «Επενδύσεις Ξύλου ΑΒΕΕ» στις διατάξεις 
του ν. 2601/1998 όπως ισχύει, διορθώνεται η τελευταία 
σειρά του πίνακα ως εξής: 

Από το εσφαλμένο: «Να καταβληθεί υπόλοιπο επιχο¬ 
ρήγησης ύψους 127.200 €», στο ορθό: 

Να καταβληθεί υπόλοιπο επιχορήγησης ύψους: 163.200 € 

Με εντολή Γ ενικού Γ ραμματέα Περιφέρειας 
Ο Διευθυντής 

ΙΩΑΝΝΗΣ ΑΜΑΡΓΙΑΝΙΤΑΚΗΣ 
-♦- 

( 8 ) 

Στην υπ’ αριθμ. 3209/8.8.2007 απόφαση του Νομάρχη 
Ηρακλείου που δημοσιεύθηκε στο ΦΕΚ 703/4.5.2007 (τ. 
Β') και αφορά στη Θεοδοσοπούλου Δανάη του Γεωργίου 
και της Αιμιλίας, διορθώνεται: 
το εσφαλμένο μητρώνυμο «...Αμαλία...» 
στο ορθό «...Αιμιλία...». 

Η Προϊσταμένη 
ΒΑΡΒΑΡΑ ΚΑΜΝΑΚΗ 

